Ricardo Vaz Tê

Ricardo Jorge Vaz Tê (født 1. oktober 1986) er en portugisisk fotballspiller som fra 30. juni 2021 er klubbløs.

Klubbkarrière 
Vaz Tê spilte fra 2003 til 2010 for den engelske eliteklubben Bolton Wanderers FC, men var i 2007 utlånt til Hull City AFC, der han spilte seks kamper. Sommeren 2010 ble han solgt til den greske klubben Panionios FC, men allerede i desember 2010 valgte han å kjøpe seg selv fri fra kontrakten. 

Manager Colin Calderwood i Hibernian FC signerte Vaz Tê på kortidskontrakt fra mars 2011 fram til utløpet av 2010/2011-sesongen, og Vaz Tê debuterte for den skotske klubben i borteoppgjøret mot St. Johnstone FC (1–1) lørdag den 5. mars 2011. I begynnelsen av juni 2011 ble det klart at Vaz Te igjen var på klubbjakt, siden Hibernian ikke valgte å forlenge kontrakten hans.

Vaz Te ble den store helten da han scoret 2–1 målet i Championship-finalen i 2012 og sendte West Ham United FC opp til Premier League. Hans kontrakt med West Ham United ble gjensidig kansellert i midten av januar 2015. Dagen etter, den 18. januar 2015, ble Vaz Tê presentert som ny spiller for den tyrkiske klubben Akhisar Belediyespor.

Referanser

Eksterne lenker 
 

Portugisiske fotballspillere
Fotballspillere for SC Farense
Fotballspillere for Bolton Wanderers FC
Fotballspillere for Hull City AFC
Fotballspillere for Hibernian FC
Fotballspillere for Panionios GSS
Fotballspillere for Barnsley FC
Fotballspillere for West Ham United FC
Fotballspillere for Akhisar Belediyespor
Fotballspillere for Henan Jianye FC
Fotballspillere for Qingdao Huanghai FC
Fotballspillere for Portimonense SC
Personer fra Lisboa
Fødsler i 1986